钦定古今图书集成/历象汇编/乾象典/第071卷 > 《水龙吟》〈咏云〉宋·赵长卿
## 钦定古今图书集成/历象汇编/乾象典/第071卷 > 《水龙吟》〈咏云〉宋·赵长卿

先来天与精神，更因丽景添殊态。拖轻苒苒，才凝一
段，还分五彩。毕竟非烟，有时为雨，惹晴无奈。道无心
怎被歌声遏断，迟迟向、青天外。　宜伴先生醉卧，得
饶到、和山须买。也曾恼煞襄王，谁道依前不会。我欲
乘归去，翻恨怅、帝乡何在。念佳期未展，天长暮合，尽
空相对。